CELEX: 32010R0550
Language: lt
Date: 2010-06-23 00:00:00
Title: 2010 m. birželio 23 d. Komisijos reglamentas (ES) Nr. 550/2010, iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 1-uoju tarptautiniu finansinės atskaitomybės standartu (TFAS)  (Tekstas svarbus EEE )

24.6.2010   
            
            
               LT
            
            
               Europos Sąjungos oficialusis leidinys
            
            
               L 157/3
            
         KOMISIJOS REGLAMENTAS (ES) Nr. 550/2010
   2010 m. birželio 23 d.
   iš dalies keičiantis Reglamentą (EB) Nr. 1126/2008, priimantį tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, kiek tai susiję su 1-uoju tarptautiniu finansinės atskaitomybės standartu (TFAS)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai apskaitos standartai ir aiškinimai, galioję 2008 m. spalio 15 d.
            
         
               (2)
            
            
               2009 m. liepos 23 d. Tarptautinių apskaitos standartų valdyba (TASV) paskelbė 1-ojo tarptautinio finansinės atskaitomybės standarto (TFAS) Tarptautinių finansinės atskaitomybės standartų taikymas pirmą kartą pataisas (toliau – 1-ojo TFAS pataisos). Pagal 1-ojo TFAS pataisas su nafta ir dujomis susijusią veiklą vykdantiems ūkio subjektams, kurie pradeda taikyti TFAS, naftos ir dujų turtui leidžiama naudoti balansines vertes, priskirtas pagal anksčiau jų taikytas apskaitos taisykles. Iš tų ūkio subjektų, kurie nusprendžia pasinaudoti ta išimtimi, turėtų būti reikalaujama įvertinti su naftos ir dujų turtu susijusius veiklos nutraukimo, atnaujinimo ir panašius įsipareigojimus pagal 37-ąjį TAS Atidėjiniai, neapibrėžtieji įsipareigojimai ir neapibrėžtasis turtas ir pripažinti įsipareigojimą kaip nepaskirstytąjį pelną. 1-ojo TFAS pataisose taip pat aptariamas pakartotinis sprendimo, ar sutartis apima nuomą, įvertinimas.
            
         
               (3)
            
            
               Pasikonsultavus su Europos finansinės atskaitomybės patariamosios grupės (EFAPG) techninių ekspertų grupe (TEG) patvirtinama, kad 1-ojo TFAS pataisos atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus. Pagal 2006 m. liepos 14 d. Komisijos sprendimą 2006/505/EB, įsteigiantį Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais (3), Nuomonės apie apskaitos standartus vertinimo grupė apsvarstė EFAPG nuomonę dėl pataisų tvirtinimo ir Komisiją informavo, kad ta nuomonė gerai subalansuota ir objektyvi.
            
         
               (4)
            
            
               Todėl Reglamentas (EB) Nr. 1126/2008 turėtų būti atitinkamai iš dalies pakeistas.
            
         
               (5)
            
            
               Šiame reglamente nustatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priede pateiktas 1-asis tarptautinis finansinės atskaitomybės standartas Tarptautinių finansinės atskaitomybės standartų taikymas pirmą kartą iš dalies keičiamas kaip nurodyta šio reglamento priede.
   2 straipsnis
   Visos įmonės šio reglamento priede pateiktas 1-ojo TFAS pataisas taiko ne vėliau kaip nuo pirmųjų joms taikomų finansinių metų, prasidedančių po 2009 m. gruodžio 31 d., pradžios.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 243, 2002 9 11, p. 1.
   
      (2)  OL L 320, 2008 11 29, p. 1.
   
      (3)  OL L 199, 2006 7 21, p. 33.
   
      PRIEDAS
      
         TARPTAUTINIAI APSKAITOS STANDARTAI
      
      
                  1-asis TFAS
               
               
                  1-ojo TFAS pataisos „Papildomos išimtys pirmą kartą standartus taikantiems ūkio subjektams“
               
            
         Galima platinti Europos ekonominėje erdvėje. Visos už Europos ekonominės erdvės ribų esančios teisės, išskyrus teises platinti asmeniniam ar kitam teisingam naudojimui, saugomos. Išsamesnės informacijos galima rasti TASV tinklalapyje www.iasb.org
      
      
         1-ojo TFAS pataisos
      
      
         
            Tarptautinių finansinės atskaitomybės standartų taikymas pirmą kartą
         
      
      Įterpiama antraštė ir 31A ir 39A straipsniai.
      PATEIKIMAS IR ATSKLEIDIMAS
      
         TFAS taikymo pradžios paaiškinimas
      
      
         Numanomos savikainos naudojimas vertinant naftos ir dujų turtą
      
      
                  31A
               
               
                  Jei vertindamas naftos ir dujų turtą ūkio subjektas pasinaudoja D8A straipsnio b punkte nustatyta išimtimi, jis turi atskleisti tą faktą ir pagrindą, kuriuo remiantis priskirtos pagal anksčiau taikytus BAP nustatytos balansinės vertės.
               
            ĮSIGALIOJIMO DATA
      
                  39A
               
               
                  2009 m. liepos mėn. paskelbtu dokumentu Papildomos išimtys pirmą kartą standartus taikantiems ūkio subjektams (1-ojo TFAS pataisos) įterpti 31A, D8A, D9A ir D21A straipsniai ir pataisyti D1 straipsnio c, d ir l punktai. Ūkio subjektas tas pataisas turi taikyti 2010 m. sausio 1 d. arba vėliau prasidedantiems metiniams ataskaitiniams laikotarpiams. Leidžiama taikyti anksčiau. Jeigu ūkio subjektas pataisas taiko ankstesniam ataskaitiniam laikotarpiui, jis turi atskleisti šį faktą.
               
            KITŲ TFAS TAIKYMO IŠIMTYS
      Taisomi D priedo D1 straipsnio c, d ir l punktai ir antraštė. Įterpiami D8A, D9A ir D21A straipsniai.
      
                  D1
               
               
                  Ūkio subjektas gali pasirinkti taikyti vieną arba daugiau iš šių išimčių:
                  
                              a)
                           
                           
                              …
                           
                        
                              c)
                           
                           
                              numanoma savikaina (D5–D8A straipsniai);
                           
                        
                              d)
                           
                           
                              nuoma (D9 ir D9A straipsniai);
                           
                        
                              e)
                           
                           
                              …
                           
                        
                              l)
                           
                           
                              veiklos nutraukimo įsipareigojimai, įtraukti į nekilnojamojo turto, įrangos ir įrengimų savikainą (D21 ir D21A straipsniai);
                           
                        
                              m)
                           
                           
                              …
                           
                        
            
         Numanoma savikaina
      
      
                  D8A
               
               
                  Pagal tam tikrus nacionalinius apskaitos reikalavimus naftos ir dujų turto tyrinėjimo ir plėtros išlaidos plėtros ar gamybos etapais apskaitomos išlaidų centruose, kuriems priklauso visas turtas didelėje geografinėje teritorijoje. Pirmą kartą standartus taikantis ūkio subjektas, kuris naudoja tokią apskaitos tvarką pagal anksčiau taikytus BAP, gali pasirinkti vertinti naftos ir dujų turtą TFAS taikymo pradžios datą šiuo pagrindu:
                  
                              a)
                           
                           
                              tyrinėjamą ir vertinamą turtą – pagal ūkio subjekto anksčiau taikytus BAP nustatyta suma; ir
                           
                        
                              b)
                           
                           
                              plėtros ar gamybos etapų turtą – pagal ūkio subjekto anksčiau taikytus BAP išlaidų centrui nustatyta suma. Ūkio subjektas paskirsto šią sumą išlaidų centro pagrindiniam turtui pro rata pagal atsargų kiekį arba atsargų vertę tą datą.
                           
                        Ūkio subjektas TFAS taikymo pradžios datą patikrina, ar nesumažėjo tyrinėjamo bei vertinamo turto ir plėtros bei gamybos etapų turto vertė, atitinkamai pagal 6-ąjį TFAS Mineralinių žaliavų išteklių tyrinėjimas ir vertinimas arba 36-ąjį TAS ir prireikus sumažina pagal a ar b punktus nustatytą sumą. Taikant šį straipsnį, naftos ir dujų turtas apima tik tą turtą, kuris naudojamas naftos ir dujų tyrinėjimui, vertinimui, plėtrai ar gamybai.
               
            
         Nuoma
      
      
                  D9A
               
               
                  Jei pirmą kartą standartus taikantis ūkio subjektas nustatydamas, ar sutartis apima nuomą, pagal anksčiau taikytus BAP priėmė tokį pat sprendimą kaip ir pagal TFAAK 4-ąjį aiškinimą, bet kitą datą, nei reikalaujama pagal TFAAK 4-ąjį aiškinimą, pereidamas prie TFAS pirmą kartą standartus taikantis ūkio subjektas neturi to sprendimo įvertinti iš naujo. Kad būtų galima laikyti, jog nustatydamas, ar sutartis apima nuomą, ūkio subjektas priėmė tokį pat sprendimą pagal anksčiau taikytus BAP, to sprendimo rezultatas turėjo būti toks pat, koks būtų taikant 17-ąjį TAS Nuoma ir TFAAK 4-ąjį aiškinimą.
               
            
         Veiklos nutraukimo įsipareigojimai, įtraukti į nekilnojamojo turto, įrangos ir įrengimų savikainą
      
      
                  D21A
               
               
                  Ūkio subjektas, kuris pasinaudoja D8A straipsnio b punkte nustatyta išimtimi (vertindamas plėtros ar gamybos etapų naftos ir dujų turtą, apskaitomą pagal anksčiau taikytus BAP išlaidų centruose, kuriems priklauso visas turtas didelėje geografinėje teritorijoje), užuot taikęs D21 straipsnį arba TFAAK 1-ąjį aiškinimą, turi:
                  
                              a)
                           
                           
                              įvertinti veiklos nutraukimo, atnaujinimo ir panašius įsipareigojimus TFAS taikymo pradžios datą pagal 37-ąjį TAS ir
                           
                        
                              b)
                           
                           
                              tiesiogiai pripažinti kaip nepaskirstytąjį pelną bet kokį skirtumą tarp tos sumos ir tų įsipareigojimų balansinės vertės, nustatytos pagal ūkio subjekto anksčiau taikytus BAP, TFAS taikymo pradžios datą.